hotchpotch/miracl-hf-unified huggingface dataset:
রায়ান টয়সরিভিউ
রায়ান টয়সরিভিউ একটি শিশুতোষ ইউটিউব চ্যানেল। এই চ্যানেলটি দেখায় ৮ বছর বয়সী শিশু রায়ান, তার মা, বাবা, এবং তার জমজ বোনকে। তার চ্যানেল প্রতিদিন একটি করে নতুন ভিডিও প্রকাশ করে। চ্যানেলটির "হিউজ এগস সারপ্রাইজ টয়স চ্যালেঞ্জ" শিরোনামের ভিডিওটি নভেম্বর ২০১৮ অনুযায়ী ১৬০ কোটি বার দেখা হয়েছে, যা সর্বাধিক দেখা ইউটিউব ভিডিওর তালিকায় ৩৮তম স্থানে রয়েছে। চ্যানেলটি ১৬ মার্চ ২০১৫ সালে তৈরি হয় ও ৩০ নভেম্বর ২০১৮ অনুযায়ী এটির ১.৭২ কোটি সদস্য রয়েছে ও চ্যানেলটি ২ হাজার ৬০০ কোটি বার দেখা হয়েছে।
ফোর্বস পত্রিকার মতে, ২০১৬-২০১৭ সালে রায়ান ৮ম সর্বোচ্চ আয়করী ইউটিউব উদ্যোক্তা ছিল ও ২০১৬-১৭ সালের মধ্যে সে ১১ মিলিয়ন মার্কিন ডলার আয় করে। ২০১৮ সালে রায়ান ইউটিউব থেকে আয় করা ব্যক্তিদের মধ্যে সবার শীর্ষে অবস্থান করে, এই সময়ে সে তার ভিডিও ও পণ্য থেকে ১১ মিলিয়ন মার্কিন ডলার আয় করে।
রায়ান শুরুতে ইভানটিউবএইচডি-এর মত অন্যান্য খেলনা পর্যালোচনার চ্যানেলগুলি দেখত এবং একদিন তার মাকে জিজ্ঞেস করল যে কেন সে ইউটিউবে একই কাজ করছে না। পরবর্তীতে ২০১৫ সালের মার্চ থেকে রায়ান ইউটিউব ভিডিও তৈরি করতে শুরু করে। রায়নের মা ছেলের ইউটিউব চ্যানেলে পুরো সময় কাজ করার জন্য রসায়ন শিক্ষিকার চাকরি ছেড়ে দেয়ার সিদ্ধান্ত নেয়।
২০১৭ সালে, রায়ানের বাবা-মা পকেট.ওয়াচ-এর সাথে একটি চুক্তি স্বাক্ষর করে, যেটি একটি প্রারম্ভকালীন শিশুদের মিডিয়া কোম্পানি যা ২০১২ সালে ক্রিস উইলিয়ামস এবং অ্যালবি হেক্ট প্রতিষ্ঠা করেছিল। পকেট.ওয়াচ রায়ানের ইউটিউব চ্যানেলের জন্য মার্কেটিং এবং পণ্যদ্রব্য কেনা-বেচার কাজটি করে।
সৈয়দ আহমদ কবির
সৈয়দ আহমদ কবির সোহরাওয়ার্দি যিনি সৈয়দ আহমদ কবির নামে বহুল পরিচিত ছিলেন ভারত ও মধ্যপ্রাচ্যের বিখ্যাত সুফি দরবেশ। তিনি মক্কার সোহরাওয়ার্দি ধারার প্রবর্তক সিহাবুদ্দীনের প্রতিষ্ঠিত ধর্মীয় প্রতিষ্ঠানের প্রধান তত্ত্বাবধায়ক ছিলেন। তিনি বাংলাদেশের সিলেট অঞ্চলে ইসলাম ধর্ম প্রচারক শাহজালালের মামা ও শিক্ষাগুরু।
সৈয়দ আহমদ কবির সোহরাওয়ার্দির পিতার নাম সৈয়দ জালাল সুরুখ বোখারী। সুরুখ বোখারী ভারতবর্ষে ইসলাম প্রচারের লক্ষে মোলতানের নিকট আউচে এসে বসবাস করেন এবং সেখানে সৈয়দ আহমদ কবির সোহরাওয়ার্দির জন্ম হয়।
সৈয়দ আহমদ কবির (রহ) এর পীরদের ঊর্ধঃস্তন পীরগণের তালিকা নিম্নরূপঃ
সোয়াইন নদী
সোয়াই নদী বেশ পুুুরোনো একটি নদী। এক সময় ধান ও পাট বোঝাই করা নৌকা তার বুুুুকে বয়ে বেড়াত অহরহ। কামারিয়া ইউনিয়ন হয়ে কাশিগজ্ঞের ভেতর দিয়ে বিশকা ইউনিয়নের কুুটুরাগাও নামক গ্্রামের পাশ ঘেঁষে মইলাকান্দার সাতপাই গ্্রামে এসে পড়েছ নদীটি। এখান থেকে নওপাই ও পাইশকার ভেতর দিয়ে ছলে এসেছে শেমগন্জ্ঞ বাজারে। নেংটার মাজারের কাছ ঘেঁষে হাফেজ জিয়াউর রহমান ডিগ্রী কলেজের সামনে দিয়ে পূূর্বধলায় পতিত হয়েছে।এর পর নদীটি প্রবাহিত হয়ে ইসবপুর গ্রামের পাশ দিয়ে প্রবাহিত হয়েছে।ভুগী পশ্চিম পাড়ায় দাপুনিয়া বাজারের সাথে কুকুয়ালি খালের সাথে মিলে যৌথ প্রবাহ নেত্রকোনার মোগরা নদীতে মিলে গেছে। এক সময় এ নদীতে অনেক মাছ পাওয়া যেত, নদীর কিনারা ঘেঁষে এখনও সবজির চাষ হয়। দিনে দিনে এটি তার অস্থিত্ব হারিয়ে দখলবাজদের দখলে চলে যাচ্ছে। সকল স্ত্তরে মানুষের সজাগ ও সচেতন দৃৃ‌ষ্টিই পারে এর অস্তিত্বকে ফিরিয়ে দিতে।
মূসা আল ছাবির, নওপাই।আনিস,ভবের বাজার।
বহদ্দারহাট ফ্লাইওভার ধস
২৪ নভেম্বর ২০১২ সালে চট্টগ্রামের বহদ্দারহাট এলাকায় বহদ্দারহাট ফ্লাইওভারের স্টিলের গার্ডার ধসে পড়ে ১৭ জন নিহত হয়। স্থানীয় সময় (জিএমটি +৬) ছিল ৭:৩০টায়, যখন হঠাৎ করে তিনটি গার্ডার নির্মাণের সময় ফ্লাইওভার (ওভারপাস) থেকে পড়ে যায়। বাংলাদেশ সরকার ঘোষণা করেছিল যে ঘটনাস্থলে ১৫ জন মারা গেছে এবং পঞ্চাশ জন আহত হয়েছিল।
ফ্লাইওভার থেকে তিনটি গার্ডার ভেঙ্গে গিয়েছিল বহদ্দারহাটের কেন্দ্রস্থলের বড় সিটি ঘড়ি প্রায় ২০ মিটার (৬৬ ফুট) কাছাকাছি ছিল।
২৪ নভেম্বর ২০১২, সন্ধ্যা সাড়ে সাতটায় গার্ডারগুলো ভেঙ্গে গিয়েছিল। গার্ডারগুলো নিচে পড়ার কারণে একটি বিকট শব্দ তৈরি হয়েছিল। যারা ঐ স্থানের কাছাকাছি ছিল তাদের মধ্যে আতঙ্ক ছড়িয়ে পড়েছিল। লোকেরা ঐ জায়গার দিকে ছুটতে শুরু করেছিল। তারা বিপন্ন মানুষগুলোকে সাহায্য করার জন্য এগিয়ে এসেছিলেন।
আনুমানিক ৫০০ জন মানুষ এই গার্ডারগুলির নীচে অবস্থান করেপছেন। তাছাড়া, সেখানে অস্থায়ী মার্কেট ছিল যাতে প্রচুর খদ্দের ছিল।
বহদ্দারহাট এলাকার আশেপাশের শিক্ষার্থীরা সাধারণত তাদের বন্ধুদের সাথে কোচিংয়ের টিউটোরিয়াল ক্লাস শেষ করার পর সন্ধ্যায় "বহদ্দার বাড়ি পুকুর পার" এর সামনে গল্প-গুজব করতে পছন্দ করত। সেখানে বসার জায়গা ছিল যেখানে ছাত্ররা এটিকে আরো আরামদায়ক বলে মনে করত যাহা ঐ গার্ডারগুলির নিচে ছিল। এ ঘটনার সন্ধ্যায় লোকেরা দেখলেন যে অনেক শিক্ষার্থী ওই জায়গায় চুপচাপ বসে আছেন।
যখন প্রথমত ঘটনাটি ঘটে লোকেরা সেই পরিস্থিতিতে আটকে থাকা ব্যক্তিদের সাহায্যের জন্য এগিয়ে আসেন। কিন্তু ১৫ মিনিটের মধ্যে ফায়ার ব্রিগেড দলটি ওই স্থানে পৌঁছে যায়। পুরো শহরেই একটি অনিশ্চিত নীরব ধাক্কা এসেছিল। বহাদ্দর বাড়িতে মানুষ হিংস্র হয়ে উঠল কারণ অনেক মৃত লোক এ অঞ্চলের ছিল।
এই দুঃখজনক ঘটনায় প্রায় ১৭ জন প্রাণ হারিয়েছে। গার্ডার তাদের উপর পড়েছিল এবং তাদের সবাইকে খুন করেছিল। অনেক অসনাক্ত মৃতদেহ পাওয়া গেছে। প্রায় ৫০ জন আহত হয়। অনেক মানুষ পঙ্গুতে পরিণত হয়। সেই ভয়ানক মুহূর্তে পুরো জাতি মুষড়ে পড়েছিল।
এপিক ব্রাউজার
এপিক () একটি প্রাইভেসি-কেন্দ্রিক ওয়েব ব্রাউজার। হিডেন রিফ্লেক্স নামক একটি সফটওয়্যার কোম্পানি এর ডেভেলপার, যারা ক্রোমিয়াম সোর্স কোড থেকে এটি বিল্ড করে। এপিক সবসময় "প্রাইভেট ব্রাউজিং মুড"-এ থাকে। ব্রাউজার থেকে বেরোলেই সব ডাটা নুছে যায়। এমনকি ব্রাউজিঙের সময়ও যতটা সম্ভব কম ডাটা সংরক্ষণ করা হয়। গুগল ট্র‍্যাকিঙের সমস্ত অপশন ও অন্য কোম্পানির ট্র‍্যাকিং ব্যবস্থাও তারা বন্ধ করে দিয়েছে।
আগস্ট ২৯, ২০১৩ সালে এপিক মুক্তি পাহ। এটি ভারতীয় ব্যবহারকারীদের জন্যে বিশেষায়িত ব্রাউজার। ব্রাউজারটিতে সোশ্যাল নেটওয়ার্কিং, চ্যাট ক্লায়েন্ট ও ইমেইল সুবিধা অংশভূক্ত ছিলো।
এপিকের ডিফল্ট কনফিগারেশনে ব্রাউজার থেকে প্রস্থানের পরপরই সেশন ডাটা (যেমন কুকি, হিস্ট্রি এবং ক্যাশে) মুছে যায়। ব্রাউজারটিতে প্রোক্সি সেবা রয়েছে, ব্যবহারকারী ইচ্ছায় যা সক্রিয় করা যায় এবং সার্চ ইঞ্জিন ব্যবহারের সময় তা স্বয়ংক্রিয় ভাবে চালু হয়ে যায়। অন্যান্য সুবিধার মধ্যে রয়েছে, এসএসএল সংযোগকে অগ্রাধিয়াএ দেয়া এবং ডু নট ট্র‍্যাক হেডার পাঠানো, যা আরও উন্নত প্রাইভেসি নিশ্চিত করে।
লাভ পয়েন্ট
লাভ পয়েন্ট ("ভালোবাসার বিন্দু") হলো পার্বত্য চট্টগ্রামের রাঙ্গামাটিতে অবস্থিত একটি ভালোবাসার স্মারক বিশেষ। এটি মূলত এক দম্পতির ভালোবাসার স্মরণে নির্মিত হয়েছে।
২০১৪ সালের ১৯ মার্চ রাঙামাটিতে বেড়াতে এসে কাপ্তাই লেকে ইঞ্জিনচালিত বোট উল্টে পানিতে ডুবে মৃত্যু হয় আমেরিকান প্রবাসী আলাউদ্দিন পাটোয়ারী ও তার স্ত্রী আইরিন লিমা। তিন দিন পর তাদের একে-অপরের জড়িয়ে ধরে থাকা নিথর দেহ কাপ্তাই লেক থেকে উদ্ধার করে নৌ-বাহিনী, পুলিশ, সেনাবাহিনী ও ফায়ার সার্ভিসের লোকজন।
স্বামী-স্ত্রীর এমনভাবে বাঁচার চেষ্টা এবং মর্মান্তিক মৃত্যু একটি বিরল ঘটনা। তাদের ভালোবাসাসহ পৃথিবীর সকল ভালোবাসার মানুষদের প্রতি শ্রদ্ধা জানাতে পার্বত্য চট্টগ্রাম উন্নয়ন বোর্ড’র উদ্যোগে এটি নির্মাণ করা হয়।
লাভ পয়েন্ট পার্বত্য চট্টগ্রামের রাঙ্গামাটি জেলার কাপ্তাইয়ে অবস্থিত। আলাউদ্দিন ও আইরিন লিমা দম্পতির লাশ যেখানে ভেসে ওঠে তার পাশে ডিসি বাংলো "পলওয়েল ন্যাচার পার্কে" এটি নির্মাণ করা হয়।
২০১৬ সালের ১৬ ই জানুয়ারি শনিবার লাভ পয়েন্টের ভিত্তি প্রস্তর স্থাপন করেন তৎকালীন পার্বত্য চট্টগ্রাম বিষয়ক মন্ত্রণালয়ের সচিব নব বিক্রম কিশোর ত্রিপুরা এবং 
২০১৮ সালের ২৯শে নভেম্বর বৃহস্পতিবার বিকেলে লাভ পয়েন্টের উদ্বোধন করেন পার্বত্য চট্টগ্রাম উন্নয়ন বোর্ডের চেয়ারম্যান নব বিক্রম কিশোর ত্রিপুরা এনডিসি।
লাভ পয়েন্ট উদ্বোধনের পর নব বিক্রম কিশোর ত্রিপুরা ও তার সহধর্মিনী অনামিকা ত্রিপুরা লাভ পয়েন্টে তালা লাগিয়ে চাবি কাপ্তাই লেকের পানিতে ছুড়ে ফেলে ‘লাভপয়েন্ট’ এর ‘লাভ লক’ কার্যক্রমের সূচনা করেন।
উল্লেখ্য, লাভ পয়েন্ট নির্মাণের জন্য সাংবাদিক ফজলে এলাহী প্রস্তাবনা করেন এবং পার্বত্য চট্টগ্রাম উন্নয়ন বোর্ডের চেয়ারম্যান নব বিক্রম কিশোর ত্রিপুরা এনডিসির সার্বিক পরিকল্পনা ও পার্বত্য চট্টগ্রাম উন্নয়ন বোর্ডের অর্থায়নে এটি নির্মিত হয়।
ব্লিংক (ব্রাউজার ইঞ্জিন)
ব্লিংক () হলো একটি ব্রাউজার ইঞ্জিন। ক্রোমিয়াম প্রকল্পের একটি অংশ হিসেবে এর উন্নয়ন করা হয়, যেখানে গুগল, অপেরা সফটওয়্যার এএসএ, অ্যাডোবে সিস্টেম, ইন্টেল, স্যামসাংসহ অন্যান্যদের অবদান রয়েছে। এপ্রিল ২০১৩ সালে প্রথম এর ঘোষণা দেওয়া হয়।
ব্লিংক ওয়েবকিটের ওয়েবকোর উপাদানের একটি ফোর্ক, যেটি মূলত কেডিইর কেজেএস লাইব্রেরি ও কেএইচটিএমএলের ফোর্ক।
২৮তম সংস্করণ থেকে এটি গুগল ক্রোম,অপেরা (১৫+), ভিভালদি, অ্যামাজন সিল্ক এবং ক্রোমিয়াম ভিত্তিক ব্রাউজার ও ফ্রেমওয়ার্কে ব্যবহৃত হচ্ছে।
ওয়েবকোরের অধিকাংশ কোডই এমন বৈশিষ্ট্যের জন্যে ব্যবহৃত হয়, যা ক্রোম ভিন্নভাবে প্রয়োগ করে (যেমন স্যান্ডবক্সিং এবং বহু প্রসেস মডেল)। এ অংশসমূহ ব্লিংক ফোর্কের জন্যে পরিবর্তন করা হয়েছে, যদিও তা একে কিছুটা ভারী বানিয়েছে তবে ভবিষ্যতে নতুন বৈশিষ্ট্য যোগের জন্যে নমনীয়ও বানিয়েছে।
ব্লিংকের নামকরণ নন-স্ট্যান্ডার্ড প্রেজেন্টেশনাল ব্লিংক এইচটিএমএল ট্যাগ থেকে হয়েছে।
মৃনাল কান্তি দাস
মৃণাল কান্তি দাস (জন্ম: ২৫ জানুয়ারি ১৯৫৯) হলেন বাংলাদেশ আওয়ামী লীগের একজন রাজনীতিবিদ ও মুন্সিগঞ্জ-৩ আসন থেকে নির্বাচিত ১০ম জাতীয় সংসদের সদস্য।
মৃনাল ১৯৫৯ সালের ২৫ জানুয়ারি মুন্সিগঞ্জ জেলার সদর উপজেলার সরদার পাড়া গ্রামে জন্ম গ্রহণ করেন। তার পিতার নাম স্যাম লাল দাস ও মাতার নাম গীতা রানী দাস। তিনি বিএ এবং এলএলবি ডিগ্রি অর্জন করেছেন। তিনি আইন ব্যবসা করেন।
মৃনাল কান্তি দাস ২০১০ সালে আওয়ামী লীগের কেন্দ্রীয় উপ-প্রচার সম্পাদক ছিলেন। তিনি ৫ জানুয়ারি ২০১৪ তারিখে অনুষ্ঠিত ১০ম জাতীয় সংসদ নির্বাচনে সংসদ সদস্য নির্বাচিত হন। বর্তমানে তিনি আওয়ামী লীগের কেন্দ্রীয় কমিটির উপ-দফতর সম্পাদকের দায়িত্ব পালন করছেন। মৃণাল কান্তি দাস ২০১৮ সালের ৩০ ডিসেম্বর অনুষ্ঠিতত্ব একাশদ জাতীয় সংসদ নির্বাচনে মুন্সিগঞ্জ-৩ আসনের জন্য আওয়ামী লীগের প্রার্থী হয়েছেন।
আগ্রা জেলা
আগ্রা জেলা ভারতের উত্তরপ্রদেশ রাজ্যের ৭৫ টি জেলার মধ্যে অন্যতম একটি জেলা। ঐতিহাসিক আগ্রা শহরে এই জেলার সদর দপ্তর অবস্থিত। জেলাটি আগ্রা বিভাগের অন্তর্গত।
আগ্রা জেলার উত্তরে রয়েছে মথুরা জেলা, দক্ষিণে রাজস্থানের ঢোলপুর জেলা, পূর্ব দিকে ফিরোজাবাদ জেলা এবং পশ্চিমে রাজস্থানের ভরতপুর জেলা। জেলাটির মোট আয়োতন ৪,০২৭।
আগ্রার জেলায় ৬ টি তালুক রয়েছে। তালুকগুলি হল এটমপুর, আগ্রা, কিরাওলি, খড়গড়, ফতেহাবাদ ও বাহ। জেলা সদর হল আগ্রা শহর। এই জেলায় ১৫ টি ব্লক রয়েছে, যথা- এটাদপুর, খাঁদৌলি, শমশাবাদ, ফাতেহাবাদ, জগনার, খেরগড়, সাইয়াইন, আখেননার, আকলা, বিছপুরি, ফতেহপুর সিড়ি, বারৌলি আহির, বাহ, পিনহাট ও জয়তপুর কালান। [2]
এই বিভাগে ৩ টি লোকসভা নির্বাচনী এলাকার য়েছে। লোকসভা নির্বাচনী এলাকাগুলি হল জলেশ, ফিরোজাবাদ এবং আগ্রা। জেলায় ৯ টি বিধানসভা কেন্দ্র রয়েছে। এই ৯ টি বিধানসভা কেন্দ্র হল- বাহ, ফাতেহাবাদ, ইটমদপুর, দয়াল বাগ, আগড়া ক্যান্টনমেন্ট, আগরা পূর্ব, আগরা পশ্চিম, খেরগড় এবং ফতেহপুর সিড়ি।
২০১১ সালের আদমশুমারি অনুসারে আগ্রা জেলার জনসংখ্যা ৪৩,৮০,৭৯৩ জন, যা মালদ্বীপ বা মার্কিন যুক্তরাষ্ট্রের কেনটাকির রাজ্যের সমান। জেলাটি জনসংখ্যার হিসাবে ভারতের মধ্যে ৪১ তম স্থান পেয়েছে (মোট ৬৪০ টির মধ্যে)। জেলার জনসংখ্যার ঘনত্ব (২৮১০ জন/বর্গ মাইল) ১,০৪৮ জন/প্রতি বর্গ কিলোমিটার। আগ্রারা জেলায় হিন্দুরা ৮৮.৭৭% এবং মুসলমানরা ৯.৩০%। ২০০১-২০১১ দশকে জেলাটির জনসংখ্যা বৃদ্ধির হার ছিল ২১%। আগ্রা জেলায় প্রতি ১০০০ পুরুষ প্রতি নারীর সংখ্যা ৮৫৯ জন এবং সাক্ষরতার হার ৬৯.৪৪%।
এই জেলার মানুষ ব্রজ ভাষায় কথা বলেন। এই ভাষাটিকে হিন্দি ভাষার অন্তর্গত একটি গ্রামীণ ভাষা হিসাবে ধরা হয়, যা উত্তরপ্রদেশের মথুরা ও আগ্রার এবং রাজস্থানের ধৌলপুর ও ভারতপুর জেলা নিয়ে গঠিত ব্রজ অঞ্চলের প্রধান ভাষা। এটি গঙ্গা-যমুনা দোয়াব অঞ্চলের কেন্দ্রীয় প্রান্তের অন্যতম প্রধান ভাষা।
ফ্রেড স্মিথ
ফ্রেডরিক উইলিয়াম স্মিথ (; জন্ম: ৩১ মার্চ, ১৮৬১ - মৃত্যু: ১৭ এপ্রিল, ১৯১৪) কেপ প্রদেশের উইটেনহেজ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ থেকে ১৮৯৬ সময়কালে আন্তর্জাতিক ক্রিকেট অঙ্গনে দক্ষিণ আফ্রিকার প্রতিনিধিত্ব করেছেন। ঘরোয়া দক্ষিণ আফ্রিকান ক্রিকেটে গটেং দলের পক্ষে খেলেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও ডানহাতে ব্যাটিং করতেন ও দলের প্রয়োজনে বোলিং করতেন ফ্রেড স্মিথ।
ঘরোয়া ক্রিকেটে কিম্বার্লি ও ট্রান্সভালের পক্ষে খেলেছেন। উভয় দলেরই নেতৃত্বে ছিলেন ফ্রেড স্মিথ। দ্রুতলয়ে রান সংগ্রহকারী ব্যাটসম্যান ও উইকেট-রক্ষক হিসেবে তাঁর বেশ সুনাম ছিল। এছাড়াও, দলের প্রয়োজনে বোলার হিসেবে নিজেকে উপস্থাপন করতেন ফ্রেড স্মিথ। ১৮৮০-এর দশকে ক্ষুদ্রতর ঘরানার ক্রিকেটে সফলতম ব্যাটসম্যানের মর্যাদা পেয়েছেন। ফলশ্রুতিতে দক্ষিণ আফ্রিকার ইতিহাসের প্রথম টেস্টে অংশগ্রহণের সুযোগ ঘটে ফ্রেড স্মিথের।
জন ও প্রিমরোজ দম্পতির দ্বিতীয় সন্তান ও জ্যেষ্ঠ পুত্র সন্তান ছিলেন ফ্রেড স্মিথ। কৃষিকার্য্য পরিবারের প্রধান পেশা ছিল। ১৮৭১ সালে তাঁর পরিবার ব্লুমফন্তেইনে চলে যায়। সেখানে তাঁর পিতা কেরাণীর কাজ করতেন।
ট্রান্সভাল ক্রিকেট ইউনিয়ন গঠনে উল্লেখযোগ্য ভূমিকা পালন করেছেন তিনি। ক্রিকেটের পাশাপাশি স্প্রিন্টার হিসেবে অনেকগুলো ট্রফি জয় করেছেন। মে, ১৮৮৮ সালে মারিয়া কেম্পবেল নাম্নী এক রমণীর পাণিগ্রহণ করেন। ১৭ এপ্রিল, ১৯১৪ তারিখে ৫৩ বছর বয়সে ট্রান্সভালের জোহেন্সবার্গে ফ্রেড স্মিথের দেহাবসান ঘটে।
শ্বেত প্রদর
শ্বেত প্রদর বা লিউকোরিয়া বা লিউকোরিহিও পুরু, সাদা বা হলুদ যোনী স্রাব। যা বাংলায় শ্বেত প্রদর নামে পরিচিত।
শ্বেত প্রদর  সমস্যার অনেক কারণ আছে। স্বাভাবিক একটি কারণ  ইস্ট্রোজেন ভারসাম্যহীনতা। যকৃত সংক্রমণ বা এসটিডি কারণে স্রাব পরিমাণ বাড়তে পারে, এবং হটাৎ  এটি অদৃশ্য হয়ে যায় এবং সময়ে সময়ে পুনরায় আবির্ভূত হতে পারে। এই স্রাব বছর ধরেও ঘটতে পারে, যার কারণে এটি আরও হলুদ এবং নোংরা-গন্ধ হয়। এটি সাধারণত একটি অ-স্বাভাবিক  উপসর্গ যা যোনি বা সার্ভিক্সের প্রদাহজনক অবস্থার অধীন।
যৌগিক তরল পরীক্ষা করার সময় সাদা রক্ত কণিকাকে একটি মাইক্রোস্কোপের অধীনে ১০ সনাক্ত করে শ্বেত প্রদরকে নিশ্চিত করা যেতে পারে।
যোনি স্রাব নির্গমন অস্বাভাবিক কোন কারণ নয়, এবং স্রাবের পরিবর্তন বিভিন্ন কারণে হয়ে থাকে যেমন সংক্রমণ, ক্ষতিকারকতা, এবং হরমোন পরিবর্তন। এটি কখনও কখনও একটি মেয়ের প্রথম রজঃস্রাবের আগে ঘটে থাকে, এবং বয়ঃসন্ধির একটি চিহ্ন/ পূর্বাভাস  বলে মনে করা হয়।
এটি গুরুতর কোন সমস্যা নয় তবে যত তাড়াতাড়ি সম্ভব সুনিশ্চিত সিদ্ধান্ত নেওয়া দরকার। এটা একটি প্রাকৃতিক প্রতিরক্ষা প্রক্রিয়া যা যোনি নিজ থেকেই  তার রাসায়নিক ভারসাম্য বজায় রাখার জন্য কাজ করে, সেইসাথে যোনি টিস্যুর নমনীয়তা সংরক্ষণ করে। ইস্ট্রোজেন উদ্দীপনার কারণে "শারীরবৃত্তীয় শ্বেত প্রদর" শব্দটি শ্বেত প্রদরকে বোঝাতে ব্যবহৃত হয়।
সাধারণত গর্ভধারণের সময় শ্বেত প্রদর  হতে পারে। ইস্ট্রোজেন বৃদ্ধির ফলে যোনীতে রক্তের প্রবাহ বৃদ্ধি পায়। কন্যা শিশু জন্মের পর জরায়ুতে ইস্ট্রোজেন হরমোন ক্ষরণের কারণে জন্মের পর অল্প সময়ের জন্য শ্বেত প্রদর দেখা দিতে পারে।
শ্বেত প্রদর যৌন উত্তেজনারও কারণ হতে পারে।
এটির ফলে প্রদাহ অথবা যোনী ঝিল্লিতে  রক্তজমাটও হতে পারে। কিছু ক্ষেত্রে সেখানে হরিদ্রাভ অথবা একধরনের গন্ধ হয়, এমন কিছু হলে তৎক্ষনাৎ ডাক্তারের পরামর্শ গ্রহণ করা উচিৎ কারণ এটা এ ধরনের অন্য কোন রোগেরও কারণ হতে পারে।
কাদেরিয়া তৈয়্যবিয়া আলিয়া কামিল মাদ্রাসা
কাদেরিয়া তৈয়্যবিয়া আলিয়া কামিল মাদরাসা ঢাকার একটি ধর্মীয় শিক্ষাপ্রতিষ্ঠান।
কাদেরিয়া তৈয়্যবিয়া আলিয়া কামিল মাদরাসা রাজধানী ঢাকার মোহাম্মদপুরের জয়েন্ট কোয়ার্টার এলাকায় অবস্থিত।
দ্বীনি শিক্ষা, ইতিহাস-ঐতিহ্য, যুগোযোগী আধুনিক জ্ঞান ও প্রযুক্তি সম্পর্কে যথার্থ শিক্ষাদানের মাধ্যমে আদর্শবান দেশ প্রেমিক জাতি গঠন, সুনাগরিক হিসেবে গড়ে তোলা উপরন্তু আল্লাহ এবং তাঁর প্রিয় হাবীব (সাল্লাল্লাহু আলাইহি ওয়াসাল্লাম)’র সন্তুষ্টি অর্জন করার লক্ষ্যে ১৯৬৮ সালে হযরত সৈয়দ মুহাম্মদ তৈয়্যব শাহ (রহঃ) অত্র মাদ্রাসা প্রতিষ্ঠা করেন। বর্তমানে এর পৃষ্ঠপোষকতা করছেন প্রতিষ্ঠাতার সুযোগ্য দুই সন্তান সৈয়দ মুহাম্মদ তাহের শাহ ও সৈয়দ মুহাম্মদ সাবির শাহ।
এই মাদ্রাসা আনজুমান-এ-রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে।
এই মাদ্রাসার অধ্যক্ষ হিসেবে দায়িত্বরত আছেন মাওলানা মুহাম্মদ আবদুল আলিম রিজভী।
মাদরাসা ওয়েবসাইট
জিএসএটি-১১
জিএসএটি-১১ যা বিগ বার্ড নামে পরিচিত হল ভারতীয় মহাকাশ গবেষণা সংস্থার একটি জিএসএটি-১১ স্যাটেলাইট। ৪ ডিসেম্বর, ২০১৮ তারিখে স্থানীয় সময় ২টা ৭ মিনিটে দক্ষিণ আমেরিকার কোরো’র ফ্রেঞ্চ মহাকাশ পোর্ট থেকে এই স্যাটেলাইটটি উৎক্ষেপণ করা হয়।
৫ হাজার ৮৫৪ কেজি ওজনের এ কৃত্রিম উপগ্রহটি ভারতের অত্যাধুনিক ‘মাল্টি-ব্যান্ড কমিউনিকেশন স্যাটেলাইট’ যা ভারতে ব্রডব্যান্ড ইন্টারনেট সেবার আরো উন্নয়ন ঘটাবে। এর স্থায়িত্ব ১৫ বছর।
ভারতে ব্রডব্যান্ড পরিষেবার উন্নতিতে এই স্যাটেলাইটের ভূমিকা গুরুত্বপূর্ণ।
এটি ভারতের সবচেয়ে ভারী এবং শক্তিশালী কৃত্রিম উপগ্রহ যা মহাকাশে থাকা ভারতের অন্য ৩০টি উপগ্রহের সমান এবং এটি নির্মোণে ৬০০ কোটি টাকা খরচ হয়েছে।
বারোবাজার হাইওয়ে থানা
বাংলাদেশ পুলিশের ইউনিট
"বারোবাজার হাইওয়ে থানা" বাংলাদেশের ঝিনাইদহ জেলায় অবস্থিত।এটি বাংলাদেশ পুলিশের বিশেষ ইউনিটের মাদারীপুর রেঞ্জের একটি হাইওয়ে থানা।এই থানায় আওতাই রয়েছে ৩টি হাইওয়ে পুলিশ ফাঁড়ি সেগুলো হল যশোর জেলার নাভারণ হাইওয়ে পুলিশ ফাঁড়ি,মাগুরা জেলার রামনগর হাইওয়ে পুলিশ ফাঁড়ি ও কুষ্টিয়া জেলার চৌড়হাস হাইওয়ে পুলিশ ফাঁড়ি। বারোবাজার হাইওয়ে থানার আওতাই বেনাপোল থেকে কুষ্টিয়ার শেষ সীমানা পর্যন্ত মহাসড়ক,যশোরের শেষ থেকে মাগুরার কামারখালী ঘাট ব্রীজ পর্যন্ত।যশোর,ঝিনাইদহ মাগুরা ও কুষ্টিয়া জেলার মহাসড়ক এই থানার আওতাই।বারোবাজার হাইওয়ে পুলিশ থানাটি ২০০৫ সালে গঠন করা হয়।
চর রমণীমোহন ইউনিয়ন
চর রমণীমোহন বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার সর্ব-পশ্চিমে চর রমণীমোহন ইউনিয়নের অবস্থান। এ ইউনিয়নের উত্তর-পশ্চিমে রায়পুর উপজেলার উত্তর চর বংশী ইউনিয়ন ও দক্ষিণ চর বংশী ইউনিয়ন; উত্তর-পূর্বে চর রুহিতা ইউনিয়ন, শাকচর ইউনিয়ন ও টুমচর ইউনিয়ন; দক্ষিণ-পূর্বে ভবানীগঞ্জ ইউনিয়ন, কমলনগর উপজেলার চর লরেন্স ইউনিয়ন ও চর কালকিনি ইউনিয়ন; দক্ষিণ-পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন এবং পশ্চিমে মেঘনা নদী, ভোলা জেলার রাজাপুর ইউনিয়ন ও বরিশাল জেলার মেহেন্দিগঞ্জ উপজেলার গোবিন্দপুর ইউনিয়ন অবস্থিত।
চর রমণীমোহন ইউনিয়ন লক্ষ্মীপুর সদর উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
টুমচর ইউনিয়ন
টুমচর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার দক্ষিণাংশে টুমচর ইউনিয়নের অবস্থান। এ ইউনিয়নের উত্তরে লক্ষ্মীপুর পৌরসভা, পশ্চিমে শাকচর ইউনিয়ন, দক্ষিণে চর রমণীমোহন ইউনিয়ন এবং পূর্বে ভবানীগঞ্জ ইউনিয়ন ও লাহারকান্দি ইউনিয়ন অবস্থিত।
টুমচর ইউনিয়ন লক্ষ্মীপুর সদর উপজেলার আওতাধীন ২১নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
দত্তপাড়া ইউনিয়ন, লক্ষ্মীপুর সদর
দত্তপাড়া বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার উত্তরাংশে দত্তপাড়া ইউনিয়নের অবস্থান। এ ইউনিয়নের উত্তরে বশিকপুর ইউনিয়ন, পশ্চিমে বাঙ্গাখাঁ ইউনিয়ন, দক্ষিণে মান্দারী ইউনিয়ন, পূর্বে হাজিরপাড়া ইউনিয়ন ও উত্তর জয়পুর ইউনিয়ন এবং উত্তর-পূর্বে নোয়াখালী জেলার চাটখিল উপজেলার রামনারায়ণপুর ইউনিয়ন অবস্থিত।
দত্তপাড়া ইউনিয়ন লক্ষ্মীপুর সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
দত্তপাড়া ইউনিয়ন
দত্তপাড়া ইউনিয়ন নামে বাংলাদেশের লক্ষ্মীপুর ও মাদারীপুর জেলায় আলাদা দুইটি ইউনিয়ন রয়েছে।
দত্তপাড়া ইউনিয়ন দ্বারা বুঝানো যেতে পারে:
শাহতাহমাসবের শাহনামা
শাহ তাহমাসবের শাহনামা (ফার্সি: شاهنامه شاه‌طهماسب‎) বা হাফটন শাহনামা হচ্ছে শাহনামার পাণ্ডুলিপি সমূহের মধ্যে অন্যতম সুপরিচিত একটি চিত্র পাণ্ডুলিপি। এটি বৃহত্তর ইরানের অন্যতম জাতীয় ঐতিহ্য এবং পারস্য মিনিয়েচার শিল্পের উচ্চতম নিদর্শন। সম্ভবত আজ পর্যন্ত তৈরিকৃত চিত্র সম্বলিত পান্ডুলিপি সমূহের মধ্যে এটাই সব থেকে বেশি চিত্রায়িত। এতে ৭৫৯ টি পৃষ্ঠা এবনহ ২৫৮ টি মিনিয়েচার আছে। এর পাতার আকার প্রায় ৪৮ x ৩২ সেন্টিমিটার এবং লেখাসমূহ উত্তম মানের নাস্তালিক লিপিতে লেখা হয়েছে। ১৯৭০ এর দিকে এটা ভেঙে যায় এবং পাতাসমূহ বর্তমানে বিভিন্ন সংগ্রহশালায় রয়েছে।
১ম শাহ ইসমাইলের আদেশে সাফাভিদ পারস্যের সুপরিচিত শিল্পীগণ তাবরিজ এ বসে এটা তৈরি করেন। এটা সম্ভবত অটোমান সাম্রাজ্যের সুলতান সুলাইমান দ্যা ম্যাগফিসেন্ট এর জন্যে উপহার হিসেবে অথবা তার পুত্র তাহমাসব হেরাতের গভর্নরের দায়িত্ব পালন শেষে ফিরে আসাকে উদযাপন করতে তৈরি করা হয়েছিলো। এটার কাজ শুরু হয় ১৫২০ সালের দিকে, ১৫২৪ সালে ১ম ইসমাইলের মৃত্যুর পূর্বে, এবং কাজ শেষ হয় ১৫৩০ সালের মধ্যভাগে, তাহমাসবের শাসনামলে। সবশেষে একটি প্রতিনিধিদল ১৫৫৮ সালে অটোমান সুলতান ২য় সেলিমের হাতে হস্তান্তর করে। এটা দীর্ঘদিন ইস্তাম্বুলের টপিকানা রাজপ্রাসাদের গ্রন্থাগারে ছিলো। ১৯০৩ সাল থেকে একে এডমন্ড জেমস দে রথশ্চাইল্ডের সংগ্রহশালায় দেখা যেতে শুরু করে।
পান্ডুলিপিতে ২৫৮ টি ক্ষুদ্রচিত্র ছিলো কিন্তু ১৯৫৯ সালে এটার মালিকানা পাওয়ার পরে ২য় আর্থার হাফটন একে ভেঙে ফেলে প্রতিটি মিনিয়েচারকে আলাদাভাবে বিক্রি করে দেয়। ১৯৭২ সালে হাফটন ৭৮ টি চিত্র মেট্রোপলিটন মিউজিয়াম অভ আর্টসে দান করে বাকিগুলোকে আলাদাভাবে বিক্রি করে দেন। মেট্রোপলিটন মিনিয়েচারসমূহ ইরানের জাতীয় জাদুঘরের সংগে বিনিময় চুক্তিতে হস্তান্তর করা হয়। খলিল সংগ্রহ সহ বিভিন্ন সংগ্রহে এসব মিনিয়েচার প্রদর্শিত হতে থাকে।
২০১১ সালের ৬ এপ্রিল পান্ডুলিপির প্রথিতযশা পণ্ডিত স্টুয়ার্ট ক্যারি ওয়েলচের সংগ্রহে থাকা এই পান্ডুলিপির একটি পাতা ৭.৪ মিলিয়ন পাউন্ড বা $১২ মিলিয়নে বিক্রি হয়।
রাজকীয় কর্মস্থলে বিখ্যাত শিল্পীদের প্রচুর পরিশ্রম করতে হয়েছিলো এই শাহনামা নির্মাণে যাদের মধ্যে ছিলেন মির সাইদ আলী, সুলতান মোহাম্মদ, আকা মিরাক, মির মুসাব্বির, দোস্ত মোহম্মদ এবং সম্ভবত আব্দ আল-সামাদ। শাহনামার চিত্রসমূহের আঁকার শৈলীতে ভিন্নতা পরিলক্ষিত হয়। এসব শৈলীর বিন্যাস থেকে পন্ডিতেরা বিভিন্ন শিল্পীকে আলাদাভাবে সনাক্ত করতে সক্ষম হলেও তাদের নাম দিয়ে চিনতে পারেননি কোনটি কার আঁকা। পান্ডুলিপিতে হেরাতের বিদ্যালয় সমূহের একটি মিশ্রশৈলী ফুঁটে উঠেছে যেখান থেকে তৈমুরিয় রাজকর্মস্থল একটি আলাদা শৈলী তৈরী করতে সক্ষম হয়। তাবরিজের শিল্পীদের শৈলী ছিলো অধিকতর বর্ণনাময় এবং কল্পনাপ্রবণ। তাবরিজ তুর্কমেন শাসক কালা কোয়ুনলু এবং আগ কোয়ুনলুর সাবেক রাজধানী ছিলো। ১ম ইসমাইলের হাতে পরাজিত হওয়ার আগে এই শাসকেরা পারস্যের অধিকাংশ অঞ্চল শাসন করতেন। ১৫০১ সালে ইসমাইল এদেরকে হারিয়ে সাফাভিদ রাজবংশের গোড়াপত্তন করেন। দোস্ত মুহাম্মদ একটি পারস্য চিত্রের বর্ণনা লিখেছেন। শিক্ষাবিদদের মতে এই মিনিয়েচারটি অতুলনীয় এবং সম্ভবত ইরানীয় শিল্পকলার সর্বোত্তম চিত্রশিল্প।
একটি বিখ্যাত অসম্পূর্ণ চিত্রে দেখা যাচ্ছে রুস্তম ঘুমিয়ে আছে এবং তার ঘোড়া রক্ষ একটি সিংহের সংগে লড়াই করছে। এই ছবিটি শেষ করে বাধাই করা হয়নি। সম্ভবত এর তাবরিজ শৈলী তাহমাসবকে প্রীত করতে পারেনি। এটা বর্তমানে ব্রিটিশ জাদুঘরে সংরক্ষিত আছে।
খুলনা কৃষি বিশ্ববিদ্যালয়
খুলনা কৃষি বিশ্ববিদ্যালয় হচ্ছে বাংলাদেশ সরকারের অথার্য়নে একটি পাবলিক বিশ্ববিদ্যালয়। জাতীয় সংসদে কণ্ঠভটে ২০১৫ সালের ৫ জুলাই খুলনা কৃষি বিশ্ববিদ্যলয় বিলটি পাস হয়।
২০১১ সালের ৫ মার্চ তৎকালীন প্রধানমন্ত্রী শেখ হাসিনা খুলনার খালিশপুরে এক জনসভায় খুলনায় কৃষি বিশ্ববিদ্যালয় করার প্রতিশ্রুতি দেন। এরপর ২০১১ সালের ২৪ জুলাই বিশ্ববিদ্যালয় মঞ্জুরি কমিশন তৎকালীন খুলনা সিটি কর্পোরেশন মেয়র তালুকদার আবদুল খালেককে প্রধান করে ১২ সদস্যের কমিটি গঠন করা হয় বিশ্ববিদ্যালয়ের স্থান নির্মাণের জন্য। কমিটি দৌলতপুরে কৃৃষি সম্প্রসারণ প্রশিক্ষণ ইনস্টিটিউটের অব্যবহৃত ৫০ একর জমি এবং ব্যক্তিমালিকানাধীন ১২ একর জমির উপর কৃষি বিশ্ববিদ্যালয় প্রতিষ্ঠা করতে প্রস্তাব দেন। পরবর্তীতে শিক্ষা মন্ত্রণালয়ও এ প্রস্তাব অনুমোদন দেয়।
প্রধানমন্ত্রীর ঘোষণার চার বছর পর ২০১৫ সালের ৫ জুলাই খুলনা কৃষি বিশ্ববিদ্যলয় বিলটি পাস হয় হয় সংসদে।
গ্নুক্যাশ
গ্নুক্যাশ () দু তরফা দাখিল পদ্ধতি প্রয়োগ করা একটি হিসাববিজ্ঞান সফটওয়্যার। প্রাথমিকভাবে এটি ইনটুইট ইনকর্পোরেডেটের কুইকেন অ্যাপলিকেশনের মত সক্ষমতা ডেভেলপ করার লক্ষ্য নিয়ে শুরু হয়েছিলো, কিন্তু ক্ষুদ্র ব্যবসায় প্রতিষ্ঠানের হিসাবরক্ষণ সুবিধাও এতে রয়েছে। অধুনা ডেভেলপমেন্টে আধুনিক ডেস্কটপ সমর্থন-লাইব্রেরি রিকোয়ারমেন্টসের উপর গুরুত্বারোপ করা হয়েছে।
গ্নুক্যাশ গ্নু প্রকল্পের একটি অংশ, এবং গ্নু/লিনাক্স, গ্নু, ওপেন বিএসডি, ফ্রি বিএসডি, সোলারিস, ম্যাক ওএস, এবং অন্যান্য ইউনিক্স-সদৃশ প্ল্যাটফর্মে চলে।
বাপ্তিস্ম
বাপ্তিস্ম হলো খ্রিস্টান ধর্মীয় আচার যে আচারে নব দীক্ষিত বা শিশুদেরকে পানিতে চুবিয়ে খ্রিস্টানকরণ তথা নামকরণ করা হয়। বাপ্তিস্ম একটি খ্রিস্টান ধর্মীয় পরিভাষা যা গ্রিক শব্দ ""baptisma"" থেকে আগত; শব্দটির অর্থ “জলে ডুবানো।” অতএব খ্রিস্টীয় বাপ্তিস্মের অর্থ জলে পুরোপুরি ডুবানো বা নিমজ্জিত হওয়া। এটা হলো খ্রিস্টান ধর্মের প্রথম ধাপ। এ আচারকে খ্রিস্টানকরণও (ইংরেজি: christening) বলা হয়। বাপ্তিস্ম শিশু বয়সের বাচ্চদের ক্ষেত্রে করানো হয় যখন তাদের নামকরন করা হয়। কারো বাপ্তিস্ম সম্পূর্ণ হলে তাকে বাপ্তাইজিত বলে। নব খ্রীস্টানরা তাদের পানিতে নিমজ্জিত করে বাস্তব রুপে অথবা কল্পনা বসত,এবং এই বিশ্বাস করে যে যিশু খ্রীস্টান মারা গেছেন এবং তাকে কবর দেয়া হয়েছে । অতঃপর পানি থেকে উঠে আসে এবং পুনরায় এই বিশ্বাস ধারন করে যে,যিশু পুনরায় এইরুপ জীবিত হয়ে পৃথিবীতে ফিরে আসবেন। এই ধর্মীয় ধারনা বা বিশ্বাসই হলো বাপ্তিস্ম।
জুনিয়র বিজ্ঞান প্রতিভা অনুসন্ধান পরীক্ষা
জুনিয়র বিজ্ঞান প্রতিভা অনুসন্ধান পরীক্ষা (JSTSE) প্রতি জানুয়ারিতে দিল্লির শিক্ষা অধিদফতরের বিজ্ঞান শাখা দ্বারা পরিচালিত হয়। এটি দিল্লির স্বীকৃত স্কুলের শিক্ষার্থীদের জন্য উন্মুক্ত। প্রায় 500,000 শিক্ষার্থী প্রতি বছর জুনিয়র বিজ্ঞান প্রতিভা অনুসন্ধান পরীক্ষা তে উপস্থিত হয়, যার মধ্যে মাত্র 150 জন শিক্ষার্থীকে বৃত্তি প্রদান করা হয়।
এই পরীক্ষায় প্রায় 500,000 শিক্ষার্থী উপস্থিত রয়েছে, যার মধ্যে মাত্র 150 জন শিক্ষার্থী নির্বাচিত। এই পরীক্ষার সাফল্য হার প্রায় 0.03%।
কোন ছাত্র অধ্যয়নরত ক্লাস IX এর একটি স্বীকৃত স্কুল, সরকারি বা সরকারি সাহায্যপ্রাপ্ত/পাবলিক/ভি/Navodaya/NDMC স্কুলের হচ্ছে এবং অর্জিত অন্তত 65% ক্লাস অষ্টম যোগ্য হয়.
পরীক্ষার জন্য কোন চার্জ নেই।
পরীক্ষায় দুটি পেপার.
I. সাধারণ জ্ঞানII . সাধারণ বিজ্ঞান এবং গণিত সাধারণত জেএসএসইএস ফলাফল ফেব্রুয়ারী বা মার্চ ঘোষণা করা হয়।
সেখানে 150 জন্য বৃত্তি JSTSE প্রতি বছর.
রিজার্ভেশন প্রদান করা হয়, ভারতীয় নাগরিকদের একাত্মতার নির্দিষ্ট বিভাগ (SC, ST, PwD, ইত্যাদি.) এবং সেই মেয়েদের মধ্যে নিয়ম অনুযায়ী ভারত সরকার এবং এই ধরনের প্রার্থী ঘোষণা করা হয় যোগ্যতাসম্পন্ন মধ্যে JSTSE উপর ভিত্তি করে স্বচ্ছন্দ নিয়ম.
ক্রোমিয়াম (ওয়েব ব্রাউজার)
ক্রোমিয়াম হলো ওপেন সোর্স ওয়েব ব্রাউজার। গুগল ক্রোম ব্রাউজারকে সোর্স কোড প্রদানের জন্য গুগল এই প্রকল্পটি শুরু করে। গুগল ক্রোম এবং ক্রোমিয়াম ব্রাউজার একে অপরকে তাদের বেশিরভাগ কোড ও ফিচারসমূহ শেয়ার করে থাকে, যদিও উভয় ব্রাউজারের মধ্যে ফিচার, লোগো এবং লাইসেন্সিংয়ের ক্ষেত্রে সামান্য পার্থক্য রয়েছে। 
ক্রোমিয়াম প্রকল্পটির নামটি নেওয়া হয় ক্রোমিয়াম নামক মৌল থেকে।
গুগল কর্তৃপক্ষ ক্রোমিয়াম ব্রাউজারকে মূলত বিএসডি লাইসেন্সের আওতায় প্রকাশ করে। 
এছাড়াও এটি ওপেন সোর্স লাইসেন্স, এমআইটি লাইসেন্স, এলজিপিএল লাইসেন্স সহ আরও কয়েকটি লাইসেন্সের আওতাভুক্ত করেছে।
ক্রোমিয়াম (দ্ব্যর্থতা নিরসন)
ক্রোমিয়াম হলো একধরনের রাসায়নিক মৌল, যার প্রতীক বা সংকেত Cr এবং পারমাণবিক সংখ্যা ২৪।
ক্রোমিয়াম শিরোনাম বলতে বুঝাবে:
গ্নোম-ল্যাটেক
গ্নোম-ল্যাটেক (, ৩.২৬ সংস্করনের উপর "ল্যাটেকিলা" বলে পরিচিত) ট্যাক/ল্যাটেক ডকুমেন্ট সম্পাদনার জন্যে একটি টেক/ল্যাটেক সম্পাদক। এটি জিটিকে+লাইব্রেরি ইন্সটলকৃত গ্নু/লিনাক্স সিস্টেমে চলে।
গ্নোম-ল্যাটেকের অনেকগুলো উপকারী বৈশিষ্ট্য রয়েছে, যা টেক বা ল্যাটেক সোর্স কোড সম্পাদনায় আবশ্যক, যেমন:
যাইহোক, অন্যান্য সম্পাদকে থাকা কিছু বৈশিষ্ট্য এতে নেই:
ক্রোমিয়াম ওএস
ক্রোমিয়াম ওএস হলো একধরনের ওপেন সোর্স সফটওয়্যার নির্ভর অপারেটিং সিস্টেম। এটি ওয়েব অ্যাপ্লিকেশন এবং ওয়ার্ল্ড ওয়াইড ওয়েবে ব্রাউজ করার জন্য ডিজাইন করা হয়েছে। এটি ক্রোম ওএস এর উন্নয়কৃত সংস্করণ, যেটি লিনাক্স পরিবেশন করেন। এটি গুগল কর্তৃক তৈরিকৃত অপারেটিং সিস্টেম।
গুগল ২০০৯ সালের দিকে ক্রোমিয়াম ওএস এর সোর্স কোড প্রকাশ করে।
ক্রোমিয়াম (চলচ্চিত্র)
ক্রোমিয়াম () হলো ২০১৫ সালে মুক্তিপ্রাপ্ত আলবেনিয়ান ড্রামা চলচ্চিত্র। এটি পরিচালনা করেন বুজার আলীমানি। 
এটি আলবেনিয়ান চলচ্চিত্র হিসেবে সেরা বিদেশী ভাষার চলচ্চিত্রের জন্য ৮৯তম একাডেমি অ্যাওয়ার্ডসে নির্বাচিত করা হয়, কিন্ত এটি মনোনীত হয় নি।
জিট্যাক
জিট্যাক () একটি ট্যাক টাইপসেটিং ইঞ্জিন, যা ইউনিকোড ব্যবহার করে এবং আধুনিক ফন্ট প্রযুক্রি যেমন ওপেনটাইপ, গ্রাফাইট এবং অ্যাপল অ্যাডভান্সড টাইপোগ্রাফি সমর্থন করে। এটি মূলত জোনাথন কিউ কর্তৃক লিখিত এবং এক্স১১ ফ্রি সফটওয়্যার লাইসেন্সের অধীনে বিতরনকৃত।
প্রাথমিকভাবে শুধুমাত্র ম্যাকওএসের জন্যে ডেভেলপ করা হলেও, প্রধান সবগুলো প্ল্যাটফর্মেই এটি এখন পাওয়া যায়। এটি স্বাভাবিকভাবেই ইউনিকোড সমর্থন করে এবং ইনপুট ফাইল ডিফল্টভাবে ইউটিএফ-৮-এ হবে বলে ধরে নেয়া হয়। জিট্যাক ট্যাক ফন্ট ম্যাট্রিক কনফিগার করা ছাড়াই অপারেটিং সিস্টেমে ইন্সটলকৃত যেকোন ফন্ট ব্যবহার করতে পারে এবং ওপেনটাইপ, এএটি এবং গ্রাফাইট প্রযুক্তির অত্যাধুনিক বৈশিষ্ট্যের সরাসরি ব্যবহার করতে পারে, যার মধ্যে রয়েছে বিকল্প গ্লিফ ও সোয়াশ, ঐচ্ছিক বা ঐতিহাসিক লিগ্যাচারস এবং পরিবর্তনশীল ফন্ট ওয়েট। ওপেনটাইপ লোকাল টাইপোগ্রাফিক নিয়মাবলী (codice_1 ট্যাগ) সমর্থনও উপস্থিত রয়েছে। জিট্যাক এমনকি র' ওপেনটাইপ ফিচার ট্যাগও ফন্টে বহিত হওয়ার সুযোগ দেয়। মাইক্রোটাইপোগ্রাফিও সমর্থিত। জিট্যাক ইউনিকোড ফন্ট ব্যবহার করে টাইপসেটিং গণিতও সমর্থন করে যেখানে বিশেষ গাণিতিক বৈশিষ্ট্য অন্তর্ভূক্ত থাকে, যেমন- ট্যাক ফন্ট ম্যাট্রিক ভিত্তিক চিরাচরিত গাণিতিক টাইপসেটিঙের বদলে ক্যামব্রিয়া গণিত অথবা আসানা গণিত।
অ্যাগনেস মুরহেড
অ্যাগনেস রবার্টসন মুরহেড (; জন্ম: ৬ ডিসেম্বর ১৯০০ - ৩০ এপ্রিল ১৯৭৪) ছিলেন একজন মার্কিন অভিনেত্রী। তিনি বেতার, মঞ্চ, চলচ্চিত্র ও টেলিভিশনে ছয় দশক অভিনয় করেছিলেন। তিনি টেলিভিশন ধারাবাহিক "বিউইচড"-এ এন্ডোরা চরিত্রে অভিনয়ের জন্য সর্বাধিক পরিচিত। তার অভিনীত উল্লেখযোগ্য চলচ্চিত্রগুলো হল "সিটিজেন কেইন", "দ্য ম্যাগনিফিসেন্ট অ্যাম্বারসন্স", "অল দ্যাট হেভেন অ্যালাউস", "শো বোট", এবং "হাশ... হাশ, সুইট শার্লট"।
মুরহেড অল্প সংখ্যক কাজে কেন্দ্রীয় চরিত্রে অভিনয় করেছেন। টেলিভিশনে তার নাট্য ও হাস্যরসাত্মক উভয় কাজের জন্য তিনি প্রশংসিত হয়েছেন এবং তার চরিত্রের বিকাশ ও ব্যপ্তির জন্য তিনি একটি প্রাইমটাইম এমি পুরস্কার ও দুটি গোল্ডেন গ্লোব পুরস্কার অর্জন করেছেন এবং চারটি একাডেমি পুরস্কার ও ছয়টি এমি পুরস্কারের মনোনয়ন লাভ করেছেন।
অ্যাগনেস মুরহেড ১৯০০ সালের ৬ই ডিসেম্বর ম্যাসাচুসেটস অঙ্গরাজ্যের ক্লিনটন শহরে জন্মগ্রহণ করেন। তার মাতা মিলড্রেড ম্যাকোলি (১৮৮৩-১৯৯০) ছিলেন একজন গায়িকা এবং তার পিতা জন হেন্ডারসন মুরহেড (১৮৬৯-১৯৩৮) ছিলেন একজন প্রেসবিটেরিয়ান যাজক। তিনি ইংরেজ, আইরিশ, স্কটিশ ও ওয়েলশ বংশোদ্ভূত। মুরহেড পরবর্তীকালে অল্প বয়সী চরিত্রে কাজ করার জন্য ১৯০৬ সালে তার জন্ম হয়েছিল বলে দাবী করতেন। জনসম্মুখে তার প্রথম পরিবেশনা ছিল তার পিতার গির্জায় "দ্য লর্ডস প্রেয়ার" আবৃতি, তখন তার বয়স ছিল তিন বছর। তারা সপরিবারে মিজুরির সেন্ট লুইসে চলে যায় এবং অভিনেত্রী হওয়ার জন্য তার আগ্রহী আরও বৃদ্ধি পায়।
মুরহেডের চলচ্চিত্রে অভিষেক হয় "সিটিজেন কেইন"-এ অরসন ওয়েলসের চরিত্র চার্লস ফস্টার কেন ভূমিকায় অভিনয় করেন। ছবিটিকে অনেক সমালোচক সর্বকালের সেরা চলচ্চিত্রসমূহের একটি বলে উল্লেখ করে থাকেন। তার দ্বিতীয় চলচ্চিত্র "দ্য ম্যাগনিফিসেন্ট অ্যাম্বারসন্স"-এর জন্য তিনি নিউ ইয়র্ক ফিল্ম ক্রিটিকস পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি মার্কারি ফিল্ম প্রডাকশনের হয়ে "জার্নি ইনটু ফিয়ার" (১৯৪৩) চলচ্চিত্রেও অভিনয় করেন।
মুরহেড "মিসেস পার্কিংটন" (১৯৪৪) ছবিতে অভিনয় করে ইতিবাচক প্রতিক্রিয়া অর্জন করেন এবং শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং তার দ্বিতীয় একাডেমি পুরস্কারের মনোনয়ন লাভ করেন। "দ্য বিগ স্ট্রিট" (১৯৪২) ছবিতে হেনরি ফন্ডা ও লুসিল বলের সাথে তার অভিনয়ও প্রশংসিত হয়, কিন্তু তার পরবর্তী দুটি চলচ্চিত্র "গভর্নমেন্ট গার্ল" (১৯৪৩) ও "দ্য ইয়ঙ্গেস্ট প্রফেশন" (১৯৪৪) দর্শকদের আকৃষ্ট করতে ব্যর্থ হয়। ১৯৪৮ সালে "জনি বেলিন্ডা" ছবিতে অভিনয় করে তার তৃতীয় একাডেমি পুরস্কারের মনোনয়ন লাভ করেন।
তিনি মেট্রো-গোল্ডউইন-মেয়ারের হিট ছবি "শো বোট"-এর পুনর্নিমাণে ক্যাপ্টেন অ্যান্ডির স্ত্রী ও ম্যাগনোলিয়ার মাতা পার্থি হকস চরিত্রে অভিনয় করেন। তিনি বেটি ডেভিস, অলিভিয়া ডা হ্যাভিলন্ড, ম্যারি অ্যাস্টর ও জোসেফ কটেনের সাথে "হাশ... হাশ, সুইট শার্লট" (১৯৬৪) ছবিতে গৃহপরিচারিকা ভেলমা চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে তার চতুর্থ একাডেমি পুরস্কারের মনোনয়ন লাভ করেন।
রেসেলম্যানিয়া ১২
রেসেলম্যানিয়া ১২ হলো পেশাদারি কুস্তির পে-পার-ভিউ ইভেন্ট যেটি ওয়ার্ল্ড রেসলিং ফেডারেশন (ডাব্লিউডাব্লিউএফ) দ্বারা প্রযোজিত হয়। এটি রেসেলম্যানিয়ার কালানুক্রম অনুসারে ১২ তম ইভেন্ট। এটি মার্চ ৩১, ১৯৯৬ সালে এনিহিম, ক্যালিফোর্নিয়ায় অনু্ষ্ঠিত হয়।
মেইন ইভেন্টে ব্রেট হার্ট তার ডাব্লিউডাব্লিউএফ ওয়ার্ল্ড হেবিওয়েট চ্যাম্পিয়নশীপ টাইটেলটি একটি ৬০ মিনিটের আয়রন ম্যান ম্যাচে শন মাইকেলস এর কাছে হারায়। এছাড়াও দ্য আলটিমেট ওয়ারিওর চার বছরের শূন্যতার পর ফিরে এসে হান্টার হার্স্ট হামেসলিকে হারায়। রোডি পিপার ১৯৯৪ সালের পর তার প্রথম ম্যাচ খেলে। গায়ক ভিক ডোমেন "আমেরিকা দ্য বিউটিফুল" গেয়ে ইভেন্টটির শুরু করে।
রেসেলম্যানিয়া ১২ সবার কাছ থেকে ইতিবাচক সাড়া পায়। ৪১১ম্যানিয়ার রব ম্যাকনিউ ইভেন্টটির প্রথম ম্যাচকে "খুব ভালো" বলে উল্লেখ করে ৩ এবং ১/৪ ★ দেয় (৫★ এর মধ্যে)। যাইহোক সে বলে আলটিমেট ওয়ারিওর এবং হামেসলির ম্যাচটি ছিল এ রাতের সবচেয়ে খারাপ জিনিষ। সে বলে এটি ছিল সবচেয়ে হাস্যকর স্কোয়াশ কারন হামেসলি এখন আলটিমেট ওয়ারিওর এর মতোই বড় তারকা। সে মেইন ইভেন্টটিকে সবচেয়ে বেশি রেটিং ৪★ দেয়। সে বলে "এটা সবার জন্য ছিল না" এবং আরো বলে "প্রথম ৪০+ ম্যাচটি ৩★ পাওয়ার যোগ্য ছিল এবং শেষের ২০+ মিনিটে ম্যাচটি সহজেই ৫★ পাবে।" সে পুরো ইভেন্টটিকে ৭/১০ দেয়।
পল মাউজার
পিটার পল মাউজার, ১৯১২ এর পরে ভন মাউজার (জুন ২৭, ১৮৩৮ - মে ২৯, ১৯১৪) ছিলেন একজন জার্মান অস্ত্র নকশাকার ও প্রস্তুতকারক। তিনি জার্মানের বিখ্যাত অস্ত্র তৈরির কারখানা মাউজারের প্রতিষ্ঠাতা 
পল মাউজার ২৭শে জুন ১৮৩৮ সালে ওয়ার্টেমবার্গে. জন্মগ্রহণ করেন। তার বাবা ও চার ভাই সবাই ছিলেন বন্দুক নির্মাণ ও মেরামতকারী
পল মাউজার ও তার ভাই উইলহেম মাউজার উভয়ে একত্রে সর্বপ্রথম মাউজার মডেল ১৮৭১ এর নকশা করেন, যেটি ছিলো তার প্রতিষ্ঠিত কারখানা মাউজারের সফল এক অস্ত্র।
পল মাউজার ১৮৭৪ সালের ২৩শে মে মাউজার বা জর্মন মাউজার কারখানাটি প্রতিষ্ঠিত করেন। এখনো এই প্রতিষ্ঠানের ডিজাইনকৃত রাইফেল ও পিস্তল সারা পৃথিবীতে বিক্রি হয়।
হায়া (ইসলাম)
হায়া (, ) হল একটি আরবি শব্দ যার অর্থ হল "প্রাকৃতিক বা অন্তর্নিহিত লাজুকতা বা শালীনতাবোধ", শব্দটি প্রধানত ইসলামে শালীনতা বা ইসলামী পরিভাষায় শালীনতাবোধ বোঝাতে ব্যবহৃত হয়। শব্দটি মূল আরবি শব্দ "হায়াত" হতে উৎসারিত, যার অর্থ জীবন। শব্দটির ব্যাপক অর্থ হল একটি খারাপ বা অস্বস্তিকর অনুভূতি যা লজ্জা বোধের সঙ্গে সম্পর্কিত,যার কারণ কোন অযোগ্য বা শিষ্টাচার-বহির্ভূত আচরণ"। ইসলামে, হায়া হল একটি গুণ যা মুসলিমদেরকে কুরুচিপূর্ণ বা ঘৃণ্য যে কোন কিছুকে এড়িয়ে চলার পথে পরিচালনা করে। আরবিতে হায়ার বিপরীতার্থক শব্দ হল বাযা (بذاءة, অশ্লীলতা) বা ফাহাশ (فاحشة, বেহায়াপনা বা লাম্পট্য)।
গোলাম মাওলা রনি
গোলাম মাওলা রনি একজন বাংলাদেশি রাজনীতিবিদ ও সাবেক সংসদ সদস্য। তিনি ২০০৮ সালের নির্বাচনে বাংলাদেশ আওয়ামী লীগের মনোনয়নে পটুয়াখালী-৩ আসন থেকে জাতীয় সংসদের সদস্য নির্বাচিত হন। পরবর্তীতে ২০১৮ সালের ২৬শে নভেম্বরে তিনি বাংলাদেশ জাতীয়তাবাদী দলে (বিএনপি) যোগদান করেন।
রনি ফরিদপুর জেলার সদরপুর উপজেলার চরভদ্রাশন গ্রামে ১৯৬৭ সালে জন্মগ্রহণ করেন। তার পিতার নাম সামসুদ্দীন মুন্সী ও মাতার নাম মনোয়ারা বেগম। ছোটবেলায় নিজ গ্রাম চর ভদ্রাশনে কাটালেও ১৯৭৪ সালে তার পরিবারের সাথে পটুয়াখালীতে চলে আসেন। ফরিদপুরে প্রাথমিক শিক্ষা শেষ করে তিনি পটুয়াখালী থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করেন। পরবর্তীতে আইন বিষয়ে ঢাকা বিশ্ববিদ্যালয় থেকে স্নাতক সম্পন্ন করেন। এরপর আরও উচ্চ শিক্ষার জন্য মার্কিন যুক্তরাষ্ট্রের শিকাগোতে পড়ালেখা করেন।
গোলাম মাওলা রনি সাংবাদিকতা দিয়ে তার কর্মজীবন শুরু করেন। পরবর্তীতে নিজের শিপিং ও টেক্সটাইল ব্যবসায় শুরু করেন। তিনি সেবোল্ট গ্রুপের প্রধান নির্বাহী কর্মকতা এবং একটি অনলাইন সংবাদমাধ্যমের মালিক। তিনি ২০০৮ সালের নির্বাচনে বাংলাদেশ আওয়ামী লীগের মনোনয়নে পটুয়াখালী-৩ আসন থেকে জাতীয় সংসদের সদস্য নির্বাচিত হন। বিভিন্ন টেলিভিশন অনুষ্ঠানে নিজ দল আওয়ামী লীগের সমালোচনা করায় ২০১৪ সালের নির্বাচনে তিনি আওয়ামী লীগ থেকে সংসদ নির্বাচনের মনোনয়ন পাননি বলে অভিযোগ রয়েছে।
২০১৫ সালে রনি ঢাকা দক্ষিণ সিটি কর্পোরেশনে সতন্ত্র প্রার্থী হিসেবে নির্বাচন করেন এবং পরাজিত হন। ২০১৮ সালের ২৬শে নভেম্বরে তিনি বাংলাদেশ জাতীয়তাবাদী দলে (বিএনপি) যোগদান করেন এবং ২০১৮ সালের নির্বাচনে পটুয়াখালী-৩ আসনে বাংলাদেশ জাতীয়তাবাদী দলের মনোনয়ন লাভ করেন।
২০১৩ সালে ইনডিপেনডেন্ট টেলিভিশনের দুজন সাংবাদিকে প্রহারের ঘটনায় রনির বিরোদ্ধে মামলা হলে ২৪শে জুলাই সংসদ সদস্য থাকাবস্থায় তিনি গ্রেফতার হন এবং তাকে কারাগারে প্রেরণ করা হয়। একই বছরের ১৬ সেপ্টেম্বর তিনি জামিনে মুক্তি পান।
গোলাম মাওলা (দ্ব্যর্থতা নিরসন)
গোলাম মাওলা একটি মুসলিম নাম। তা দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
জেমস হুইটেকার
জন জেমস হুইটেকার (; জন্ম: ৫ মে, ১৯৬২) ইয়র্কশায়ারের স্কিপটন এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ার দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফব্রেক বোলিং করতেন জেমস হুইটেকার।
আপিংহাম স্কুলে অধ্যয়ন করেছেন জেমস হুইটেকার। পূর্ণাঙ্গ প্রথম-শ্রেণীর খেলোয়াড়ী জীবন লিচেস্টারশায়ারের পক্ষেই পাড় করে দেন। তন্মধ্যে, খেলোয়াড়ী জীবন থেকে অবসর গ্রহণের পূর্ব-পর্যন্ত ১৯৯৬ সাল থেকে ১৯৯৯ সাল পর্যন্ত দলের অধিনায়কের দায়িত্বে ছিলেন তিনি।
১৯৮৬ সালে হুইটেকার জাতীয় ব্যাটিং গড়ে শীর্ষস্থানীয় ইংরেজ ব্যাটসম্যান ছিলেন। এ সময়ে তিনি ৬৬ গড়ে ১৫২৬ রান তুলেছিলেন। ফলশ্রুতিতে জাতীয় দলে খেলার জন্যে তাঁকে আমন্ত্রণ জানানো হয়।
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৮৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
সমগ্র খেলোয়াড়ী জীবনে একটিমাত্র টেস্ট ও দুইটি ওডিআইয়ে অংশগ্রহণের সুযোগ ঘটেছিল জেমস হুইটেকারের। ১২ ডিসেম্বর, ১৯৮৬ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে জেমস হুইটেকারের।
১৯৮৬-৮৭ মৌসুমে অস্ট্রেলিয়ায় অ্যাশেজ সিরিজ খেলার জন্যে ইংল্যান্ড দলের সদস্যরূপে তাঁকে অন্তর্ভুক্ত করা হয়। অ্যাডিলেড টেস্টের পূর্বে ইয়ান বোথাম আঘাতের কারণে মাঠের বাইরে অবস্থান করলে তিনি এ সুযোগ পান। কিন্তু, দূর্বল ক্রীড়াশৈলীর কারণে তাঁকে দলের বাইরে অবস্থান করতে হয়।
ক্রিকেট খেলা থেকে অবসর গ্রহণের পর কোচের দায়িত্ব পালন করেন। ২০০৫ সালের পূর্ব-পর্যন্ত ক্লাবের ক্রিকেট পরিচালক হিসেবে নিযুক্ত ছিলেন। ১৮ জানুয়ারি, ২০০৮ তারিখে জিওফ মিলার জাতীয় দল নির্বাচক হিসেবে ডেভিড গ্রাভেনির স্থলাভিষিক্ত হন। চার সদস্যবিশিষ্ট দল নির্বাচকমণ্ডলীর তালিকায় তাঁর সাথে পিটার মুরেস, হুইটেকার ও অ্যাশলে জাইলস অন্তর্ভূক্ত ছিলেন। তন্মধ্যে, ২০১৩ থেকে ২০১৮ সাল পর্যন্ত ইংল্যান্ড দল নির্বাচকমণ্ডলীর সভাপতি ছিলেন জেমস হুইটেকার।
ভরতপুর জেলা
ভরতপুর জেলা পশ্চিম ভারতের রাজস্থান রাজ্যের একটি জেলা, এছাড়াও এটি জাট রাজ্য নামেও পরিচিত। ভরতপুর নগর হল জেলাটির সদর ও বিভাগীয় সদর দপ্তর। ভরতপুর জেলা ভারতের জাতীয় রাজধানী অঞ্চলের অংশ।
যখন ভারতপুর একটি দেশীয় রাজ্য ছিল, তখন এটি ছিল একমাত্র রাজনৈতিক সংস্থা, যার চার্টের রঙের পতাকা ছিল।
প্রথম ব্যক্তি হিসাবে রাজ্য বোর্ডের শীর্ষস্থানীয় ব্যক্তি এবং জেলাটি থেকে প্রথম আইএএস কর্মকর্তা ছিলেন উত্তরপ্রদেশ ক্যাডারের ১৯৮৫ ব্যাচের দীপক ত্রিবেদী।
জেলার মোট আয়োতন ৫,০৬৬ বর্গ কিমি। সীমানা: উত্তরে হরিয়ানার এনইউএল জেলা, পূর্বে উত্তরপ্রদেশের মথুরা ও আগ্রা জেলা, দক্ষিণে ধৌলপুর জেলা, দক্ষিণ-পশ্চিমে কারৌলি, পশ্চিমে দৌসা এবং উত্তর-পশ্চিমে আলওয়ার জেলা।
তিনটি নদী, বন গঙ্গা, রূপারেল ও গম্ভীর জেলার পার্শ্ববর্তী। জয়পুর জেলায় বন গঙ্গা উৎপন্ন হয়ে উত্তরাঞ্চলীয় যমুনা নদীতে মিলিত হয় দাউসা ও ভারতপুর জেলার মধ্য দিয়ে প্রবাহিত হয়ে। গাম্ভীরা নদী কারাউলী জেলার পচানা বাঁধ থেকে শুরু হয় এবং বায়ানা তহসিলের বন গঙ্গার সাথে মিলিত হয়। রূপারেল নদী আলয়ার জেলার পাহাড় থেকে উৎপন্ন হয়ে ভরতপুর জেলার কামান তহসিলের প্রবেশ করে।
ভারতপুর জেলার দশটি রাজস্ব উপবিভাগ এবং ১১ টি তেহসিল রয়েছে। ৯ টি রাজস্ব উপবিভাগ ও তেহসিলের নাম ও সীমানা একই রয়েছে, তবে কেবলমাত্র উইর উপবিভাগটি উইর তহসিল ও ভূসওয়ার তহসিলে বিভক্ত। অন্যান্য দশটি তেহসিলগুলি হল: বায়ানা, ভরতপুর, দেগ, কামান, কুমার, নাদবাই, নগর, পাহাড়ী, উচচেন এবং রূপওয়াস (রূপবাস)।
২০১১ সালের আদমশুমারি অনুসারে ভারতপুর জেলার জনসংখ্যা ছিল ২৫,৪৯,১২১ জন, যা প্রায় কুয়েতের বা মার্কিন যুক্তরাষ্ট্রের নেভাডা রাজ্যের জনসংখ্যার সমান। এটি জনসংস্যার হিসাবে ভারতের জেলাগুলির মধ্যে ১৬৬ তম স্থান অধিকার করে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গ কিলোমিটারে (১,৩০০/বর্গ মাইল) ৫০৩ জন। ২০০১-২০১১ দশকে জেলাটির জনসংখ্যা বৃদ্ধির হার ২১.৩২% ছিল। ভরতপুর জেলায় প্রতি ১০০০ জন পুরুষ প্রতি নারীর সংখ্যা ৮৭৭ জন এবং জেলাটির সাক্ষরতার হার ৭১.১৬%।
আমানুর রহমান খান রানা
আমানুর রহমান খান রানা একজন বাংলাদেশি রাজনীতিবিদ এবং সংসদ সদস্য। তিনি ৯ম জাতীয় সংসদে টাঙ্গাইল-৩ আসনের সংসদ সদস্য মৃত্যুবরণ করার পর ২০১২ সালের ১৮ নভেম্বর উপনির্বাচনে আওয়ামী লীগের মনোনয়ন না পেয়ে সতন্ত্র প্রার্থী হিসেবে বিজয়ী হন। ২০১৪ সালের নির্বাচনে বাংলাদেশ আওয়ামী লীগের মনোনয়নে একই আসন থেকে পুনরায় জাতীয় সংসদের সদস্য নির্বাচিত হন।
রানা ১৯৬৬ সালের ৬ অক্টোবর টাঙ্গাইল জেলার ঘটাইল উপজেলায় জন্মগ্রহণ করেন। তার পিতার নাম আতোয়ার রহমান খান ও মাতার নাম ফাতেমা রহমান খান। এই দম্পতির চার পুত্রের মধ্যে রানা প্রথম, অন্যরা হলেন টাঙ্গাইল পৌরসভার সাবেক মেয়র সহিদুর রহমান খান মুক্তি, ব্যবসায়ী জাহিদুর রহমান খান কাকন এবং ছাত্রলীগের সাবেক কেন্দ্রীয় সহসভাপতি সানিয়াত খান বাপ্পা।
বিভিন্ন সময় রানার বিরুদ্ধে চাঁদাবাজি, ভূমি দখল, হত্যাসহ বিভিন্ন সন্ত্রাসী কার্যকলাপের অভিযোগে মামলা হয়েছে। ২০১৩ সালের ১৮ জানুয়ারি আওয়ামী লীগের টাঙ্গাইল জেলা শাখার নেতা ও মুক্তিযোদ্ধা ফারুক আহম্মেদ খুন হন। ২০১৬ সালের ৩ ফেব্রুয়ারি বাংলাদেশ পুলিশ মামলার অভিযোগপত্রে প্রধান আসামী হিসেবে রানার নাম দাখিল করে। ২০১৬ সালের ১৮ সেপ্টেম্বর থেকে এই মামলায় তিনি কারাভোগ করছেন।
দ্য কেমব্রিজ হিস্ট্রি অফ ইংলিশ অ্যান্ড আমেরিকান লিটারেচার
দ্য কেমব্রিজ হিস্ট্রি অফ ইংলিশ অ্যান্ড আমেরিকান লিটারেচার (ইংরেজি: "The Cambridge History of English and American Literature") হল ১৯০৭ থেকে ১৯২১ সালের মধ্যে ১৮টি খণ্ডে প্রকাশিত একটি সাহিত্য সমালোচনা-বিষয়ক বিশ্বকোষ। বিংশ শতাব্দীর প্রথমার্ধের ১৭১ জন অগ্রণী গবেষক ও চিন্তাবিদের একটি আন্তর্জাতিক প্যানেল কর্তৃক গ্রন্থটি রচিত ও সম্পাদিত হয়। ৩০৩টি অধ্যায়ে বিন্যস্ত এই বইটির পৃষ্ঠাসংখ্যা এগারো হাজারেরও বেশি। ইংরেজি সাহিত্য-সংক্রান্ত অধ্যায়গুলি শুরু হয়েছে প্রাচীন ইংরেজি কাব্যসাহিত্য থেকে এবং সমাপ্ত হয়েছে ভিক্টোরীয় সাহিত্যে। অপর দিকে আমেরিকান সাহিত্য-সংক্রান্ত অধ্যায়গুলির ব্যাপ্তি ঔপনিবেশক ও বিপ্লবের যুগ থেকে বিংশ শতাব্দীর প্রথম ভাগ পর্যন্ত।
ইংরেজি সাহিত্য-সংক্রান্ত ১৪টি খণ্ড এবং একটি অতিরিক্ত নির্ঘণ্ট খণ্ডের যুগ্ম প্রধান সম্পাদক ছিলেন এ. ডব্লিউ. ওয়ার্ড ও এ. আর. ওয়েলার এবং আমেরিকান সাহিত্য-সংক্রান্ত চারটি খণ্ডের প্রধান সম্পাদক ছিলেন উইলিয়াম পিটারফিল্ড ট্রেন্ট, জন আরস্কাইন, টুয়ার্ট শারম্যান ও কার্ল ফন ডোরেন। আমেরিকান সাহিত্য-সংক্রান্ত খণ্ড চারটি ইংল্যান্ডে কেমব্রিজ থেকে কেমব্রিজ ইউনিভার্সিটি প্রেস কর্তৃক এবং মার্কিন যুক্তরাষ্ট্রে নিউ ইয়র্ক সিটি থেকে জি. পি. পাটনাম’স সন্স কর্তৃক প্রকাশিত হয়।
২০০০ সালে বার্টলবাই.কম সমগ্র গ্রন্থটি অনলাইনে প্রকাশ করে। এই সংস্করণে গ্রন্থটিকে অধ্যায়, গ্রন্থপঞ্জি ও অধ্যায় লেখকের নির্ঘণ্ট সহ ৫,৬০০টিরও বেশি ফাইলে বিভক্ত করা হয়েছে। এই গ্রন্থে জীবনী-সংক্রান্ত তথ্যাবলির সঙ্গে সঙ্গে প্রধান প্রধান ব্যক্তিত্ব ও সাহিত্য আন্দোলনের গ্রন্থপঞ্জি অন্তর্ভুক্ত হয়েছে। বইটিতে কবিতা, কথাসাহিত্য, নাটক ও প্রবন্ধ থেকে শুরু করে ইতিহাস, ধর্মতত্ত্ব ও রাজনৈতিক রচনা পর্যন্ত অন্তর্ভুক্ত হয়েছে। এই বইটিতে বক্তা, কৌতুকসাহিত্যকার, কবি, সংবাদপত্র কলামনিস্ট, ধর্মীয় নেতা, অর্থনীতিবিদ, স্থানীয় আমেরিকান, গীতিকার, এমনকি ইড্ডিশ ও ক্রেওল প্রভৃতি কয়েকটি ভাষার লেখালিখিও এই বইয়ের বিষয়সূচির অন্তর্ভুক্ত। সেই জন্য এই বইটিকে সাহিত্য ও সাহিত্য সমালোচনার ইতিহাস-বিষয়ক সবচেয়ে গুরুত্বপূর্ণ বই মনে করা হয়।
উত্তর জয়পুর ইউনিয়ন
উত্তর জয়পুর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার পূর্বাংশে উত্তর জয়পুর ইউনিয়নের অবস্থান। এ ইউনিয়নের পশ্চিমে দত্তপাড়া ইউনিয়ন, দক্ষিণে হাজিরপাড়া ইউনিয়ন, পূর্বে চন্দ্রগঞ্জ ইউনিয়ন এবং উত্তরে নোয়াখালী জেলার চাটখিল উপজেলার খিলপাড়া ইউনিয়ন ও রামনারায়ণপুর ইউনিয়ন অবস্থিত।
উত্তর জয়পুর ইউনিয়ন লক্ষ্মীপুর সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
চন্দ্রগঞ্জ ইউনিয়ন
চন্দ্রগঞ্জ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার সর্ব-পূর্বে চন্দ্রগঞ্জ ইউনিয়নের অবস্থান। এ ইউনিয়নের পশ্চিমে উত্তর জয়পুর ইউনিয়ন ও হাজিরপাড়া ইউনিয়ন, দক্ষিণে চর শাহী ইউনিয়ন, পূর্বে নোয়াখালী জেলার বেগমগঞ্জ উপজেলার আলাইয়ারপুর ইউনিয়ন ও আমানউল্যাপুর ইউনিয়ন, উত্তর-পূর্বে নোয়াখালী জেলার সোনাইমুড়ি উপজেলার আমিশাপাড়া ইউনিয়ন এবং উত্তরে নোয়াখালী জেলার চাটখিল উপজেলার খিলপাড়া ইউনিয়ন অবস্থিত।
চন্দ্রগঞ্জ ইউনিয়ন লক্ষ্মীপুর সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
হাজিরপাড়া ইউনিয়ন
লক্ষ্মীপুর সদর উপজেলাধীন চন্দ্রগঞ্জ থানার অন্তরগত হাজিরপাড়ায় অবস্থিত। ০৭ বর্গ কিলোমিটার। দূরত্ব- জেলা সদর থেকে ১৪ কিঃ মিঃ
লক্ষ্মীপুর সদর উপজেলার পূর্বাংশে হাজিরপাড়া ইউনিয়নের অবস্থান। এ ইউনিয়নের পশ্চিমে দত্তপাড়া ইউনিয়ন ও মান্দারী ইউনিয়ন, দক্ষিণে দিঘলী ইউনিয়ন ও চর শাহী ইউনিয়ন, পূর্বে চন্দ্রগঞ্জ ইউনিয়ন এবং উত্তরে উত্তর জয়পুর ইউনিয়ন অবস্থিত।
হাজিরপাড়া ইউনিয়ন লক্ষ্মীপুর সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
দর্শনীয় স্থান : বিখ্যাত জ্বিনের দিঘী (শিবপুর), মাজিল্লা দিঘী (শিবপুর), মুন্সির দিঘী (ইউছুুফপুর) ঝাউগাছতল( (সাটলা)ইউছুুফপুর টু জয়পুর রোড) মুন্সির হাতর (শিবপুর,ইউছুুফপুর)
চর শাহী ইউনিয়ন
চর শাহী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার পূর্বাংশে চর শাহী ইউনিয়নের অবস্থান। এ ইউনিয়নের উত্তরে চন্দ্রগঞ্জ ইউনিয়ন ও হাজিরপাড়া ইউনিয়ন, পশ্চিমে দিঘলী ইউনিয়ন, দক্ষিণ-পশ্চিমে কুশাখালী ইউনিয়ন, দক্ষিণ-পূর্বে নোয়াখালী জেলার নোয়াখালী সদর উপজেলার চর মটুয়া ইউনিয়ন এবং পূর্বে নোয়াখালী জেলার বেগমগঞ্জ উপজেলার ছয়ানী ইউনিয়ন ও আলাইয়ারপুর ইউনিয়ন অবস্থিত।
চর শাহী ইউনিয়ন লক্ষ্মীপুর সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
ইউনিকোড ফন্ট
ইউনিকোড ফন্ট হলো গ্লিফকে ইউনিকোড চরিত্রে ম্যাপ করা কম্পিউটার ফন্ট। আধুনিক কম্পিউটার ফন্টের বিশাল একটি অবগশই ইউনিকোড ম্যাপিং ব্যবহার করে, এমনকি যেগুলো শুধু একটি একক লেখার ব্যবস্থার জন্যে গ্লিফ রাখে অথবা শুধুমাত্র প্রাথমিক ল্যাটিন অক্ষরমালা সনর্থন করে সেগুলোও। যে ফন্টগুলো বিস্তৃত পরিমাণের ইউনিকোড স্ক্রিপ্ট এবং ইউনিকোড চিহ্ন সমর্থন করে সেগুলোকে মাঝেমধ্যে "প্যান-ইউনিকোড ফন্ট" বলা হয়।
দি অক্সফোর্ড এনসাইক্লোপিডিয়া অফ এনশিয়েন্ট ইজিপ্ট
দি অক্সফোর্ড এনসাইক্লোপিডিয়া অফ এনশিয়েন্ট ইজিপ্ট (ইংরেজি: "The Oxford Encyclopedia of Ancient Egypt") হল ডোনাল্ড বি. রেডফোর্ড কর্তৃক সম্পাদিত এবং ২০০১ সালে অক্সফোর্ড ইউনিভার্সিটি প্রেস থেকে তিন খণ্ডে প্রকাশিত প্রাচীন মিশর-সংক্রান্ত একটি বিশ্বকোষ। এই বইটিতে ৬০০টি অধ্যায়ে প্রাক-রাজবংশীয় যুগ থেকে খ্রিস্টীয় ৭ম শতাব্দী পর্যন্ত প্রাচীন মিশরের ৪,০০০ বছরের ইতিহাস আলোচিত হয়েছে। এই বইটির আলোচ্য বিষয়বস্তুগুলির মধ্যে রয়েছে শিল্পকলা, স্থাপত্য, ধর্ম, ভাষা, সাহিত্য, রাজনীতি, বাণিজ্য, দৈনন্দিন সামাজিক জীবন এবং নীল উপত্যকার দরবারি সংস্কৃতি।
মান্দারী ইউনিয়ন
মান্দারী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার মধ্যাংশে মান্দারী ইউনিয়নের অবস্থান। এ ইউনিয়নের উত্তরে দত্তপাড়া ইউনিয়ন ও বাঙ্গাখাঁ ইউনিয়ন, পশ্চিমে লাহারকান্দি ইউনিয়ন, দক্ষিণে তেওয়ারীগঞ্জ ইউনিয়ন ও কুশাখালী ইউনিয়ন এবং পূর্বে দিঘলী ইউনিয়ন ও হাজিরপাড়া ইউনিয়ন অবস্থিত।
মান্দারী ইউনিয়ন লক্ষ্মীপুর সদর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
কুশাখালী ইউনিয়ন
কুশাখালী বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
লক্ষ্মীপুর সদর উপজেলার দক্ষিণ-পূর্বাংশে কুশাখালী ইউনিয়নের অবস্থান। এ ইউনিয়নের পশ্চিমে তেওয়ারীগঞ্জ ইউনিয়ন, উত্তরে মান্দারী ইউনিয়ন ও দিঘলী ইউনিয়ন, উত্তর-পূর্বে চর শাহী ইউনিয়ন, পূর্বে নোয়াখালী জেলার নোয়াখালী সদর উপজেলার চর মটুয়া ইউনিয়ন ও আণ্ডারচর ইউনিয়ন এবং দক্ষিণে নোয়াখালী জেলার নোয়াখালী সদর উপজেলার চর মটুয়া ইউনিয়ন অবস্থিত।
কুশাখালী ইউনিয়ন লক্ষ্মীপুর সদর উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।
ন্যাশনাল ডেমোক্রেটিক পার্টি
ন্যাশনাল ডেমোক্রেটিক পার্টি (এনডিপি) বাংলাদেশের একটি রাজনৈতিক দল। দলটি বর্তমানে অনিবন্ধিত। ১৯৮৯ সালে সালাউদ্দিন কাদের চৌধুরী দলটি প্রতিষ্ঠা করেন। ১৯৯১ সালে পঞ্চম জাতীয় সংসদ নির্বাচনে বাঘ প্রতীক নিয়ে পাবনা-২ আসনে দলের চেয়ারম্যান খোন্দকার গোলাম মোর্তুজা ও চট্টগ্রাম-৬ আসনে সেই সময়ে দলের মহাসচিব সালাহ উদ্দিন কাদের চৌধুরীসহ অনেকে নির্বাচনে প্রতিদ্বন্দ্বিতা করেন। এর মধ্যে সালাহ উদ্দিন কাদের চৌধুরী সংসদ সদস্য নির্বাচিত হন।
ওরাকল লিনাক্স
ওরাকল লিনাক্স (OL, সাবেক: ওরাকল এন্টারপ্রাইজ লিনাক্স) হলো লিনাক্স ডিস্ট্রিবিউশন কর্তৃক প্যাকেজকৃত একধরনের অপারেটিং সিস্টেম। এটি ওরাকল কর্পোরেশন পরিবেশন করে থাকে। ২০০৬ সাল হতে ওরাকল লিনাক্সের আংশিক অংশ জিএনইউ জেনারেল পাবলিক লাইসেন্সের অধীন। এটি রেড হ্যাট ব্র্যান্ডিং এর পরিবর্তে রেড হ্যাট এন্টারপ্রাইজ লিনাক্স এর সোর্স কোডে কম্পাইলকৃত। এটি ওরাকল ক্লাউড এবং ওরাকল ইঞ্জিনিয়ারিং সিস্টেমের ওরাকল এক্সাডাটা ও অন্যান্য ক্ষেত্রে ব্যবহৃত হয়ে থাকে।
ওরাকল লিনাক্স এর সম্ভাব্য ব্যবহারকারীরা এটি ওরাকল'স ই-ডেলিভারি সেবা (ওরাকল সফটওয়্যারটি ডেলিভারি ক্লাউড) ও অন্যান্য সাইট এর মাধ্যমে বিনামূল্যে ডাউনলোড করতে পারে।).
২০১৬ সালের হিসাব মতে ওরাকল লিনাক্স তাদের সাপোর্ট প্রোগ্রামে ১৫,০০০ কাস্টমার গ্রাহক অতিক্রম করে।
ওরাকল লিনাক্সের সাপোর্ট প্রোগ্রামের অধীনে এটি "কার্নেল বেসড ভার্চুয়াল মেশিন" ও "জেন" সমর্থন করে। 
ওরাকলের অন্যান্য পণ্যসমূহ শুধুমাত্র "জেন" ভিত্তিক ওরাকল ভিএম সার্ভার ফর এক্স৮৬ এর অধীনে সমর্থন করে।
ওরাকল লিনাক্সের সাথে প্রাসঙ্গিক পণ্যসমূহের মধ্যে রয়েছে:
ওয়ারলি চিত্র শিল্পধারা
ওয়ারলি চিত্র একটি আদিবাসী ধারার শিল্পধারা। সোহ্যদ্রি পর্বতের  উত্তরের আদিবাসী মানুষেরা এই ধরণের ছবি এঁকে থাকেন। ভারতের মহারাষ্ট্র রাজ্যের এই ধরণের চিত্রশিল্পের প্রথম উদ্ভব হয়। আজও আদিবাসীদের মধ্যে আঁকার প্রচলন আছে।
এই ধরণের ছবি মূলত বাড়ির দেয়ালে আঁকা হয়। চালের গুঁড়োকে সাদা রং হিসাবে ব্যবহার করা হয়। লাল দেয়ালের উপর এই সাদা রং দিয়ে আঁকা হয়।
বর্তমানে এই শিল্প আদিবাসী যুব সেবা সংঘের সাহায্যে জি আই ট্যাগ পেয়েছে। নানা ধরণের সরকারি ও বেসরকারি সাহায্যে বাণিজ্যিক ভাবে এই শিল্প বাজারে আসছে।